**Z á p i s n i c a**

**z verejného zasadnutia Obecného zastupiteľstva v Ladcoch, ktoré sa uskutočnilo dňa 21. mája 2015 v obradnej miestnosti Obecného úradu v Ladcoch.**

Prítomní poslanci: Ing. Peter Bračík, Vladimír Chovanec, Dominik Koštialik,

 Ing. Monika Števanková, František Meliš, Bohumil Turza,

 (17:05 hod. – príchod poslankyne Bc. Beáty Kolenovej)

Ospravedlnený poslanec: Bc. Ján Abrahámovský

Ospravedlnená poslankyňa: Gabriela Melicherová

Ďalej boli prítomní: Ing. Monika Prekopová, hlavná kontrolórka obce

 Ľubica Šedíková, zapisovateľka

Alena Suchárová, referentka obecného úradu

Mgr. Bronislava Majtánová, riaditeľka Základnej školy Ladce

občania Ladiec

Prezenčná listina tvorí prílohu tejto zápisnice.

Program :

1. Otvorenie zasadnutia
2. Voľba návrhovej komisie, overovateľov zápisnice, určenie zapisovateľa zápisnice
3. Schválenie programu rokovania
4. Plnenie uznesení z rokovania Obecného zastupiteľstva obce Ladce konaného dňa 16.04. 2015
5. Schválenie materiálnej a finančnej pomoci na akciu Dňa detí a rodiny
6. Schválenie finančného príspevku
7. Schválenie prenájmu Kultúrneho domu - Katarínska zábava
8. Schválenie Návrhu VZN o určení výšky dotácie na prevádzku školských zariadení
9. Schválenie Dodatku č.1 k VZN č.3/2011 o prevádzkovom poriadku pohrebiska
10. Schválenie Dodatku č.1 k VZN č.3/2014 – Zásady hospodárenia a nakladania s majetkom obce Ladce
11. Návrh záverečného účtu za rok 2014
12. Schválenie nájmu pozemku KN-C 1173/1, k.ú. Ladce
13. Schválenie nájmu pozemku KN-C 601/1, k.ú. Ladce
14. Schválenie prevzatia úveru do Slovenskej sporiteľne a.s.
15. Schválenie návrhu štúdie rekonštrukcie Záhradnej ulice
16. Informácia o pridelení prebytočného štátneho majetku
17. Ponuka na elektronickú aukciu ceny plynu a elektriny
18. Informácia o hodnotení stavu stromov na ulici Cementárska a Záhradná
19. Pripomienky a návrhy
20. Ukončenie zasadnutia

**R O K O V A N I E**

**1. Otvorenie zasadnutia**

Zasadnutie obecného zastupiteľstva otvoril a viedol starosta obce Ing. Jaroslav Koyš

Konštatoval, že :

1. zasadnutie bolo zvolané v zmysle § 13 zákona č. 369/90 Zb. o obecnom zriadení v znení neskorších zmien a doplnkov
2. podľa podpísanej prezenčnej listiny je prítomných 6 poslancov obecného zastupiteľstva, na základe čoho vyhlásil zasadnutie obecného zastupiteľstva za uznášania schopné

**2. Voľba návrhovej komisie, overovateľov zápisnice a určenie zapisovateľky**

Starosta obce predložil návrh na zloženie návrhovej komisie, ktorá prednesie návrhy na uznesenia z konaného zastupiteľstva:

Ing. Moniku Števankovú, Bohumila Turzu, Vladimíra Chovanca

***Uznesenie č. 61/2015***

***Obecné zastupiteľstvo obce Ladce volí návrhovú komisiu v zložení:***

*Ing. Moniku Števankovú, Bohumila Turzu, Vladimíra Chovanca*

*Hlasovanie:*

*Za : 6 (Ing. Peter Bračík, Vladimír Chovanec,Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

**Za overovateľov zápisnice boli určení:**

Dominik Koštialik, Ing. Peter Bračík

**Písaním zápisnice bola určená:** Ľubica Šedíková

*(17:05 hod. príchod Bc. Beáty Kolenovej)*

**3. Schválenie programu rokovania**

Starosta obce požiadal poslancov o doplňujúce návrhy k programu uvedenému v pozvánke. Všetci prítomní poslanci súhlasili s navrhovaným programom.

Starosta obce navrhol doplniť:

1. bod č.18 - Schválenie projektu z Recyklačného fondu na obstaranie zberných nádob určených na triedený zber
2. bod č. 19 ­- Schválenie priestorov pre Farskú charitu Ladce

*Návrhová komisia predložila návrh na uznesenie:*

***Uznesenie č. 62/2015***

***Obecné zastupiteľstvo obce Ladce schvaľuje*** *upravený program rokovania obecného zastupiteľstva s doplnením nových bodov č.18 a 19*

*Bod č. 18) Schválenie projektu z recyklačného fondu na obstaranie nádob na zberný dvor*

*Bod č. 19) Schválenie priestorov pre Farskú charitu Ladce*

*Poradie ostatných bodov programu sa posúva.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

Úprava programu:

1. Otvorenie zasadnutia
2. Voľba návrhovej komisie, overovateľov zápisnice, určenie zapisovateľa zápisnice
3. Schválenie programu rokovania
4. Plnenie uznesení z rokovania Obecného zastupiteľstva obce Ladce konaného dňa 16.04. 2015
5. Schválenie materiálnej a finančnej pomoci na akciu Dňa detí a rodiny
6. Schválenie finančného príspevku
7. Schválenie prenájmu Kultúrneho domu - Katarínska zábava
8. Schválenie Návrhu VZN o určení výšky dotácie na prevádzku školských zariadení
9. Schválenie Dodatku č.1 k VZN č. 3/2011 o prevádzkovom poriadku pohrebiska
10. Schválenie Dodatku č.1 k VZN č. 3/2014 – Zásady hospodárenia a nakladania s majetkom obce Ladce
11. Návrh záverečného účtu za rok 2014
12. Schválenie nájmu pozemku KN-C 1173/1, k.ú. Ladce
13. Schválenie nájmu pozemku KN-C 601/1, k.ú. Ladce
14. Schválenie prevzatia úveru do Slovenskej sporiteľne a.s.
15. Schválenie návrhu štúdie rekonštrukcie Záhradnej ulice
16. Informácia o pridelení prebytočného štátneho majetku
17. Ponuka na elektronickú aukciu ceny plynu a elektriny
18. Schválenie projektu z Recyklačného fondu na obstaranie zberných nádob určených na triedený zber
19. Schválenie priestorov pre Farskú charitu Ladce
20. Informácia o hodnotení stavu stromov na ulici Cementárska a Záhradná
21. Pripomienky a návrhy
22. Ukončenie zasadnutia

**4. Plnenie uznesení z rokovania Obecného zastupiteľstva obce Ladce konaného dňa 16.04. 2015**

Kontrolu plnenia uznesení vykonal starosta obce.

**Uznesením č. 44/2015** bola OZ zvolená návrhová komisia

**Uznesením č. 45/2015** OZ schválilo upravený program rokovania OZ s doplnením nových bodov

bod č. 17 - Informácia o preložke elektrického stĺpa na ulici Tajovského

bod č. 18 - Schválenie zámeru nájmu pozemku KN-C 1173/1, k.ú. Ladce

bod č. 19 – Kontrola plnenia a stavu uznesenia č. 42/2013 zo dňa 26.09. 2013

**Uznesením č. 46/2015** OZ zobralo na vedomie kontrolu plnenia uznesení OZ zo dňa 12.03. 2015

**Uznesením č. 47/2015** OZ prerokovalo, zriadilo a schválilo krízový štáb obce Ladce. **Dokumentácia krízového štábu bola elektronický zaslaná poslancom**.

**Uznesením č. 48/2015** OZ prerokovalo a schválilo VZN č. 2/2015 o povinnosti vypracovať a aktualizovať povodňový plán záchranných prác právnických osôb a fyzických osôb, ktorých objekt môže byť postihnutý povodňou na území obce. **VZN bolo v zákonom stanovenej lehote zverejnené na úradnej tabuli obce a webovej stránke obce. Právoplatnosť nadobudlo dňa 06.05. 2015**

**Uznesením č. 49/2015** OZschváliloVZN č.3/2015 o držaní psov na území obce. **VZN bolo v zákonom stanovenej lehote zverejnené na úradnej tabuli obce a webovej stránke obce. Právoplatnosť nadobudlo dňa 06.05. 2015**

**Uznesením č. 50/2015** OZ schválilo nájom pozemku o výmere 120 m2 , ktorý vznikol odčlenením od pozemku KN-C 1169/1 a KN-C 1172/1, k.ú. Ladce žiadateľovi Bohumilovi Turzovi a manželke Marte, obaja bytom Janka Kráľa č. 464/464, Ladce. **Nájomná zmluva bola uzavretá medzi obcou a žiadateľom. Je zverejnená na webovej stránke obce.**

**Uznesením č. 51/2015** OZ schválilo Štatút obce Ladce.

**Uznesením č. 52/2015** OZ schválilo návrh Dodatku č.1 k VZN č.3/2011 o prevádzkovom poriadku pohrebiska. **Návrh Dodatku k VZN bol v zákonom stanovenej lehote zverejnený na úradnej tabuli obce a webovej stránke obce. Na dnešnom rokovaní OZ sa bude schvaľovať.**

**Uznesením č. 53/2015** OZ schválilo návrh Dodatku č.1 k VZN č. 3/2014 – Zásady hospodárenia a nakladania s majetkom obce Ladce. **Návrh Dodatku k VZN bol v zákonom stanovenej lehote zverejnený na úradnej tabuli obce a webovej stránke obce. Na dnešnom rokovaní OZ sa bude schvaľovať.**

**Uznesením č. 54/2015** OZ schválilo Cenník služieb obce Ladce. **Cenník služieb je zverejnený na webovej stránke obce a na úradnej tabuli. Uznesenie sa plní.**

**Uznesením č. 55/2015** OZ zobralo na vedomie ukončenie členstva Anny Kacinovej v sociálno-zdravotnej komisie a za novú členku zvolilo Ľubomíru Porubčanovú. **Uznesenie sa plní.**

**Uznesením č. 56/2015** OZ schválilo zámer vybudovania viacúčelového ihriska s umelým trávnikom na KN-C 95 a KN-C 98, k.ú. Ladce. **Žiadosť o dotáciu na výstavbu ihriska bola odoslaná na Úrad vlády SR.**

**Uznesením č. 57/2015** OZ schválilo úpravu rozpočtu č.1 na rok 2015. **Uznesenie sa plní.**

**Uznesením č. 58/2015** OZ zobralo na vedomie informáciu o preložke elektrického stĺpa na ulici Tajovského, KN-C 1502/1, k.ú. Ladce

**Uznesením č. 59/2015** OZ schválilo zámer nájmu pozemku KN-C 1173/1, KN-C 1171, KN-C 1170, k.ú. Ladce. **Zámer nájmu uvedených pozemkov** **bol v zákonom stanovenej lehote zverejnený na úradnej tabuli obce a webovej stránke obce. Na dnešnom rokovaní OZ sa bude schvaľovať.**

**Uznesením č. 60/2015 OZ** vykonalo kontrolu plnenia a stavu uznesenia č. 42/2013 zo dňa 16.09. 2013.

*Návrhová komisia predložila návrh na uznesenie:*

***Uznesenie č. 63/2015***

***Obecné zastupiteľstvo obce Ladce berie na vedomie*** *kontrolu plnenia uznesení**Obecného zastupiteľstva obce Ladce zo dňa 16.04. 2015.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**5. Schválenie materiálnej a finančnej pomoci na akciu Dňa detí a rodiny**

Starosta obce informoval poslancov o žiadosti Rímskokatolíckej cirkvi, Farnosť Ladce o materiálnu pomoc pri zabezpečení akcie Dňa detí a rodiny, a to:

* finančný príspevok vo výške 200 EUR na odmeny a občerstvenie pre deti
* zabezpečenie priestoru pred Kultúrnym domom v Ladcoch
* sprístupnenie vestibulu v DK, kuchynky a toaliet
* zapožičanie vonkajších lavíc a stolov

Poslanci uvedenú žiadosť prerokovali a navrhli ju schváliť.

Žiadosť tvorí prílohu zápisnice

*Návrhová komisia predložila návrh na uznesenie:*

***Uznesenie č. 64/2015***

***Obecné zastupiteľstvo obce Ladce schvaľuje*** *materiálnu pomoc a finančnú pomoc vo výške 200 EUR na zabezpečenie akcie Dňa detí a rodiny v roku 2015. .*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**6. Schválenie finančného príspevku**

Starosta obce informoval poslancov o žiadostiach o schválenie finančného príspevku.

Dominika Habánková , bytom Záhradná 145/145, Ladce, žiada o finančný príspevok na reprezentáciu Ladiec na Svetovom finále programu Odysea mysle, ktoré sa uskutoční v East Lansing, USA.

Jozef Mihálik ml., bytom Hviezdoslavova 41/41, Ladce časť Tunežice, žiada o finančný príspevok na športovú sezónu 2015 na motokros-pitbike.

Komisia finančná a likvidačná odporučila schváliť finančný príspevok vo výške 50 EUR žiadateľom.

Žiadosti tvoria prílohu zápisnice.

*Návrhová komisia predložila návrh na uznesenie:*

***Uznesenie č. 65/2015***

***Obecné zastupiteľstvo obce Ladce schvaľuje***

1. *finančný príspevok vo výške 50 EUR Dominike Habánkovej, bytom Záhradná 145/145, Ladce, na reprezentáciu Ladiec na Svetovom finále programu Odysea mysle, ktoré sa uskutoční v East Lansing, USA.*
2. *finančný príspevok vo výške 50 EUR Jozefovi Mihálikovi ml., bytom Hviezdoslavova 41/41, Ladce časť Tunežice ,na športovú sezónu 2015 na motokros- pitbike.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**7. Schválenie prenájmu Kultúrneho domu-Katarínska zábava**

Starosta obce informoval poslancov o žiadosti Rímskokatolíckej cirkvi, Farnosť Ladce o bezplatný prenájom sály Kultúrneho domu v Ladcoch na deň 21.11. 2015 pre organizovanie Katarínskej zábavy.

Dominik Koštialik, predseda kultúrnej komisie**,** informoval poslancov, že kultúrna komisia  po dohode s Farskou radou Ladce navrhuje nájom sály Kultúrneho domu na organizovanie Katarínskej zábavy bezplatne odsúhlasiť.

Žiadosť tvorí prílohu zápisnice.

*Návrhová komisia predložila návrh na uznesenie:*

***Uznesenie č. 66/2015***

***Obecné zastupiteľstvo obce Ladce schvaľuje*** *Rímskokatolíckej cirkvi, Farnosť Ladce bezplatný prenájom sály Kultúrneho domu v Ladcoch na deň 21.11. 2015 na organizovanie Katarínskej zábavy.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**8. Schválenie Návrhu VZN o určení výšky dotácie na prevádzku školských zariadení**

Starosta obce informoval poslancov o zmenách a povinnostiach vyplývajúcich z Návrhu VZN o určení výšky dotácie na prevádzku školských zariadení.

**Zmeny vo VZN:**

* v  článku 2 sa dopĺňa nové školské zariadenie na území obce Ladce – súkromná ZUŠ od 01.09. 2015
* v článku 4 sa dopĺňajú náležitosti ohľadom podania žiadosti o dotáciu a vyúčtovania zaslanej dotácie. Žiadosť je potrebné podať najneskôr v októbri na nasledujúci rok a vyúčtovať dotáciu do 10. januára.
* mení sa príloha č.1, t.j. výška minimálnej dotácie na žiaka na rok 2015
* je vypočítaná podľa platných koeficientov nariadenia vlády pre školské zariadenia a zohľadnená je v príjme v podielových daniach (koeficienty sa menia každý rok)

**Povinnosti vyplývajúce z VZN**

* dotácie sa upravia v rozpočte na rok 2015 do konca augusta 2015
* ZUŠ v roku 2015 nemá nárok na dotáciu, bude zohľadnená v podielových daniach až v roku 2016, podľa štatistiky o počte žiakov k 15.09. 2015

**Orientačná výška dotácie pre ZUŠ podľa koeficientov na rok 2015 je :**

* pre dieťa v individuálnej forme vyučovania (napr. hra na flautu)...753 EUR
* pre dieťa v skupinovej forme vyučovania (tanec, gymnastika)...463 EUR
* pre CVČ mimo obce zostáva v platnosti dotácia podľa platného uznesenia vo výške vzdelávacieho poukazu 29 EUR na žiaka

Návrh VZN o určení výšky dotácie na prevádzku školských zariadení bude zverejnený na úradnej tabuli obce a na webovej stránke obce. Občania môžu podať pripomienky a návrhy najneskôr 3 dni pred konaním OZ.

*Návrhová komisia predložila návrh na uznesenie:*

***Uznesenie č. 67/2015***

***Obecné zastupiteľstvo obce Ladce schvaľuje*** *Návrh VZN**o**určení výšky dotácie na prevádzku a mzdy na dieťa materskej školy, na žiaka školského zariadenia a na žiaka súkromnej základnej umeleckej školy v územnej pôsobnosti obce Ladce a na dieťa, žiaka navštevujúce centrum voľného času mimo územnej pôsobnosti obce Ladce.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**9. Schválenie Dodatku č.1 k VZN č.3/2011 o prevádzkovom poriadku pohrebiska**

Starosta obce informoval poslancov, že Návrh uvedeného VZN bol zverejnený na úradnej tabuli obce a webovej stránke obce. K Návrhu boli podané písomné pripomienky, ktoré zaslali:

Anton Bialoň-Kameňosochárstvo, Hviezdoslavova 41, Ladce

Ing. Monika Prekopová , HK

Ing. Monika Števanková, poslankyňa

Poslanci pripomienky a návrhy prerokovali. Navrhli schváliť poplatok za nájom hrobky 120 EUR na dobu 20 rokov. Účinnosť Dodatku stanovili od 01.01.2016.

Materiál k tomuto bodu tvorí prílohu zápisnice.

*Návrhová komisia predložila návrh na uznesenie:*

***Uznesenie č. 68/2015***

***Obecné zastupiteľstvo obce Ladce***

1. ***schvaľuje*** *poplatok 120 EUR za prenájom hrobového miesta hrobky na dobu 20 rokov*
2. ***stanovuje*** *účinnosť Dodatku č.1 k VZN č.3/2011 o prevádzkovom poriadku pohrebiska od 01.01. 2016*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**10. Schválenie Dodatku č.1 k VZN č.3/2014 – Zásady hospodárenia a nakladania s majetkom obce Ladce**

Starosta obce informoval poslancov, že Návrh uvedeného VZN bol zverejnený na úradnej tabuli obce a webovej stránke obce. K Návrhu bola podaná písomná pripomienka, ktorú zaslal Branislav Lipták a manželka Mária Liptáková , obaja bytom Vážska 397/397, Ladce.

Poslanci pripomienku prerokovali a navrhli ju zamietnuť .

Materiál k tomuto bodu tvorí prílohu zápisnice.

*Návrhová komisia predložila návrh na uznesenie:*

***Uznesenie č. 69/2015***

***Obecné zastupiteľstvo obce Ladce schvaľuje*** *Dodatok č.1 k VZN č. 3/2014 – Zásady hospodárenia a nakladania s majetkom obce Ladce*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**11. Návrh záverečného účtu za rok 2014**

Ing. Alena Černotová, ekonómka, oboznámila poslancov s Návrhom záverečného účtu za rok 2014.

Návrh záverečného účtu na rok 2014 tvorí prílohu zápisnice a bude zverejnený na úradnej tabuli obce a webovej stránke obce. Na budúcom zasadnutí OZ sa bude schvaľovať.

*Návrhová komisia predložila návrh na uznesenie:*

***Uznesenie č. 70/2015***

***Obecné zastupiteľstvo obce Ladce berie na vedomie*** *Návrh záverečného účtu obce Ladce za rok 2014*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**12. Schválenie nájmu pozemku KN-C 1173/1, k.ú. Ladce**

Na OZ dňa 16.04. 2015 uznesením č. 59/2015 bol schválený zámer nájmu uvedeného pozemku. Záujem o uzavretie nájomnej zmluvy prejavil Ľubomír Strapko s manželkou Zuzanou, obaja bytom Janka Kráľa 464/464, Ladce. Obec splnila povinnosť danú ustanovením § 9a zákona č. 138/1991 Zb. o majetku obcí (t.j. povinnosť zverejňovania). Počas doby zverejnenia neprejavil záujem iný občan o nájom časti pozemku. Obec Ladce pozemok neužíva. Pozemok sa nachádza vedľa garáže žiadateľa a ten už dlhšiu dobu pozemok udržiava.

Žiadosť tvorí prílohu zápisnice

*Návrhová komisia predložila návrh na uznesenie:*

***Uznesenie č. 71/2015***

***Obecné zastupiteľstvo obce Ladce schvaľuje*** *nájom pozemku o výmere 140 m2, ktorý vznikol odčlenením od pozemku KN-C 1173/1, záhrada v k.ú. Ladce , vedenom na LV č. 1, vlastníka Obec Ladce, v súlade s § 9a, ods. 9 písm. c) zákona NR SR č. 138/1991 ZB. o majetku obcí v znení neskorších predpisov ako prípad hodný osobitného zreteľa, žiadateľovi Ľubošovi Strapkovi a manželke Zuzane Strapkovej, obaja bytom Janka Kráľa 464/464, 018 63 Ladce za cenu schválenú uznesením obecného zastupiteľstva zo dňa 21.02. 2012 pod číslom 15/2012, t.j. 0,01 EUR/m2 .*

*Počas celej doby, kedy bol zverejnený zámer prenajať tento pozemok, neprejavil okrem žiadateľa záujem žiaden iný občan o nájom. Obec Ladce tento pozemok neplánuje využiť na stavebné ani iné účely. Pozemok o malej výmere sa nachádza pri garáži žiadateľa a tento ho bude využívať ako prídomovú záhradku pre vlastnú potrebu.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**13. Schválenie nájmu pozemku KN-C 601/1, k.ú. Ladce**

Na OZ dňa 15.02. 2015 uznesením č.16/2015 bol schválený zámer nájmu uvedeného pozemku. Záujem o uzavretie nájomnej zmluvy prejavil Branislav Lipták s manželkou Máriou, obaja bytom Vážska 397/397, Ladce. Obec splnila povinnosť danú ustanovením § 9a zákona č. 138/1991 Zb. o majetku obcí (t.j. povinnosť zverejňovania). Počas doby zverejnenia neprejavil záujem iný občan.

Žiadosť tvorí prílohu zápisnice.

*Návrhová komisia predložila návrh na uznesenie:*

***Uznesenie č. 72/2015***

***Obecné zastupiteľstvo obce Ladce schvaľuje*** *nájom pozemku podľa § 9a, ods. 9 zákona NR SR č. 138/1991 ZB. o majetku obcí v znení neskorších predpisov, o výmere 186 m2, ktorý vznikol odčlenením od pozemku KN-C 601/1, zastavané plochy a nádvoria v k.ú. Ladce, vedenom na LV č.1, vlastníka obec Ladce, Branislavovi Liptákovi a manželke Márii Liptákovej, obaja bytom Vážska 397/397, 018 63 Ladce za cenu schválenú uznesením obecného zastupiteľstva zo dňa 21.02. 2015 pod číslom 15/2012, t.j. 0,01 EUR/m2 na dobu 5 rokov.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**14. Schválenie prevzatia úveru do Slovenskej sporiteľne**

Starosta obce predložil poslancom ponuku Slovenskej sporiteľne, a.s. za účelom prefinancovania zostatku úveru v Prima banke. Táto ponuka má iba informatívny charakter, nepredstavuje záväzok SLSP na poskytovanie zdrojov financovania a nie je návrhom na uzatvorenie zmluvy o poskytnutí bankového produktu.

Poslanci uvedenú ponuku prerokovali a navrhli podať žiadosti aj iným bankovým subjektom za účelom zníženia ceny úveru.

Ponuka tvorí prílohu zápisnice.

*Návrhová komisia predložila návrh na uznesenie:*

***Uznesenie č. 73/2015***

***Obecné zastupiteľstvo obce Ladce***

1. ***berie na vedomie*** *ponuku Slovenskej sporiteľne, a.s. za účelom prefinancovania zostatku úveru v Prima banke*
2. ***schvaľuje*** *podanie žiadostí o možné prefinancovanie úveru z Prima banky iným bankovým subjektom za účelom zníženia ceny úveru.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**15. Schválenie návrhu štúdie rekonštrukcie Záhradnej ulice**

Starosta obce oboznámil poslancov so štúdiou dostavby nového kostola a k tomu prislúchajúcich chodníkov a ciest na Záhradnej ulici.

*Návrhová komisia predložila návrh na uznesenie:*

***Uznesenie č. 74/2015***

***Obecné zastupiteľstvo obce Ladce schvaľuje*** *návrh štúdie rekonštrukcie Záhradnej ulice .*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**16. Informácia o pridelení prebytočného štátneho majetku**

Starosta obce informoval poslancov, že na Centrum podpory, Jilemnického 1, Trenčín bola zaslaná žiadosť o bezplatný prevod prebytočného štátneho majetku na obec Ladce osobné vozidlo SUV Nissan X-Trail. Uvedené motorové vozidlo by bolo využívané na kontrolu stavu životného prostredia v členitom teréne, na zabezpečovanie úloh v rámci civilnej ochrany a krízového riadenia, na monitorovanie výskytu čiernych skládok v intraviláne a extraviláne obce, ako i ďalších úloh zabezpečovaných obcou.

*Návrhová komisia predložila návrh na uznesenie:*

***Uznesenie č. 75/2015***

***Obecné zastupiteľstvo obce Ladce berie na vedomie*** *informáciu o zaslaní žiadosti o pridelení bezplatného prebytočného štátneho majetku osobného vozidla SUV Nissan X-Trail .*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**17. Ponuka na elektronickú aukciu ceny plynu a elektriny**

Starosta obce oboznámil poslancov s ponukou spoločnosti Rerivo s.r.o. so sídlom Chudenická 1058/32, Praha10-Hostivař, ktorá by zabezpečila výberové konanie, t.j. poradenský servis v rámci vyhľadávania a odporučenia najvhodnejšieho dodávateľa zemného plynu a elektriny, o.i. s využitím dynamického porovnávania cien, tzv. e-aukcie.

*Návrhová komisia predložila návrh na uznesenie:*

***Uznesenie č. 76/2015***

***Obecné zastupiteľstvo obce Ladce berie na vedomie*** *ponuku na elektronickú aukciu ceny plynu a elektriny .*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**18. Schválenie projektu z Recyklačného fondu, zaradený na obstaranie zberných nádob určených na triedený zber.**

Ing. Monika Števanková, predsedníčka komisie životného prostredia, informovala poslancov o možnosti získať sumu vo výške 30 000 EUR z Recyklačného fondu na nákup zberných nádob na triedený zber odpadov – sklo, plast a kov. Obec Ladce na tento projekt musí vyčleniť financie 5 % spoluúčasť a vypracovanie projektu. Ponuka projektov na separovanie odpadov je veľmi obmedzená a v podstate získame 95 % cudzích financií, preto by sme takéto možnosti mali využiť. Ide o druhý projekt v poradí, ktorým by obec Ladce chcela podporiť reformáciu celého systému separovania odpadov. V súčasnej dobe v spolupráci s obcou Beluša prebieha projekt orientovaný na zhodnocovanie odpadov-technológia a technika, ktorého zámer už bol na OZ schválený a pripravuje sa projekt na predchádzanie vzniku odpadov, týkajúci sa domáceho i verejného kompostovania.

*Návrhová komisia predložila návrh na uznesenie:*

***Uznesenie č. 77/2015***

***Obecné zastupiteľstvo obce Ladce schvaľuje*** *projekt z Recyklačného fondu, zaradený na obstaranie zberných nádob určených na triedený zber.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**19. Schválenie priestorov pre Farskú charitu Ladce**

Starosta obce oboznámil poslancov o žiadosti Farskej charity Ladce o pomoc pri získaní priestoru pre vykonávanie charitatívnej činnosti. Farská charita by v týchto priestoroch vykonávala nasledovné:

* kontaktné miesto pre komunikáciu s núdznymi
* poskytovanie poradenstva a pomoci v sociálnej, právnej a psychologickej oblasti
* uskladnenie predmetov zo zbierok (šatstvo, hračky, nábytok, zdravotné pomôcky, plienky, podložky, vozíky......,prípadne potraviny)
* zabezpečenie hygienických potrieb a pranie odevov pre ľudí bez domova(resp. pre sociálne slabšie rodiny)
* administratíva farskej charity
* stretnutia dobrovoľníkov, seniorov, rodín s deťmi za účelom príprav plánovaných akcií

Poslanci žiadosť prerokovali a vzhľadom k tomu, že v súčasnosti obec Ladce nemá vhodné priestory pre vykonávanie daných činnosti Farskej charity Ladce, nemôže žiadosti vyhovieť.

*Návrhová komisia predložila návrh na uznesenie:*

***Uznesenie č. 78/2015***

***Obecné zastupiteľstvo obce Ladce berie na vedomie*** *žiadosť Farskej charity Ladce o pomoc pri získaní priestorov na vykonávanie charitatívnej činnosti.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**20. Informácia o hodnotení stavu stromov na ulici Cementárska a Záhradná**

Starosta obce informoval poslancov o správe zhodnotenia stavu stromov rastúcich na ulici Cementárska a Záhradná, ktorú vypracoval arborista Pavol Kuliha. Všetky stromy na ulici Cementárska rastú vo vymedzenom koreňovom priestore, ohraničenom konštrukciou vozovky, korytom Lúčkovského potoka, v tesnej blízkosti chodníka a preto sa nemôžu zaradiť do skupiny drevín s dlhodobou perspektívou. Ďalší závažný problém drevín je, že na nich bol prevedený nevhodný orez , na základe ktorého vznikli dutiny, v ktorých postupuje hniloba a rozklad. Na výrub sú určené 3 stromy - Agát biely. Obec uskutoční výrub na jeseň tohto roka. Do budúcnosti arborista odporučil prevádzať odborný orez stromov, aby nedochádzalo k poškodeniu a zhoršovaniu zdravotného stavu stromov.

*Návrhová komisia predložila návrh na uznesenie:*

***Uznesenie č. 79/2015***

***Obecné zastupiteľstvo obce Ladce berie na vedomie*** *informáciu o hodnotení stavu stromov na ulici Cementárska a Záhradná.*

*Hlasovanie:*

*Za : 7 (Ing. Peter Bračík, Vladimír Chovanec, Bc. Beáta Kolenová, Dominik Koštialik, Ing. Monika Števanková, František Meliš, Bohumil Turza)*

*Proti : 0*

*Zdržal sa : 0*

*Návrh bol schválený*

**21. Pripomienky a návrhy**

**Ing. Monika Števanková, poslankyňa** požiadala o skontrolovanie stavu stromov, ktoré rastú v areály Materskej školy v Ladcoch.

**Ing. Monika Števanková, poslankyňa**, sa spýtala,kedy sa bude asfaltovať Cementárska ulica.

**Starosta** **obce** vysvetlil postup prác na opravách ciest po dobudovaní vodovodu a kanalizácie v obci.

**Bohumil Turza, poslanec**, upozornil, že treba vyčistiť rygol vedľa cesty smerom na kopanice v Horných Ladcoch.

**Ing. Monika Števanková, poslankyňa,** odporučila, aby sa vypracoval Rokovací poriadok obecného zastupiteľstva.

**22. Ukončenie zasadnutia**

Na záver starosta obce po vyčerpaní všetkých bodov programu, pripomienkach a návrhoch prítomných zasadnutie obecného zastupiteľstva ukončil a poďakoval prítomným za účasť.

V Ladcoch 21. mája 2015

Zapísala: Ľubica Šedíková Ing. Jaroslav Koyš

 starosta obce

Overovatelia zápisnice:

..................................... .................................

 Ing. Peter Bračík Dominik Koštialik